Tripadvisor เว็บไซต์แนะนำทริปเที่ยว
ถ้าไม่รู้จะไปเที่ยวที่ไหน กินที่ไหน พักที่ไหน ทุกคนคงจะต้องค้นหา Google เพื่อเข้าเว็บไซต์รีวิว แต่หากพูดถึงเว็บไซต์ ที่ได้รับความนิยมในระดับโลก Tripadvisor น่าจะเป็นหนึ่งในนั้น  เรื่องนี้น่าสนใจอย่างไร ลงทุนแมนจะเล่าให้ฟัง
29 พ.ค. 2562

Tripadvisor เว็บไซต์แนะนำทริปเที่ยว / โดย ลงทุนแมน
ถ้าไม่รู้จะไปเที่ยวที่ไหน กินที่ไหน พักที่ไหน
ทุกคนคงจะต้องค้นหา Google เพื่อเข้าเว็บไซต์รีวิว
แต่หากพูดถึงเว็บไซต์ ที่ได้รับความนิยมในระดับโลก
Tripadvisor น่าจะเป็นหนึ่งในนั้น
เรื่องนี้น่าสนใจอย่างไร ลงทุนแมนจะเล่าให้ฟัง
เว็บไซต์ Tripadvisor ถูกก่อตั้งขึ้นในปี 2000 โดยในช่วงแรกเว็บไซต์เป็นคนนำเสนอข้อมูลแหล่งท่องเที่ยวต่างๆ ด้วยตัวเอง
แต่ในปัจจุบันเว็บไซต์ได้เปลี่ยนมาเป็นแบบให้ทุกคนมีส่วนร่วมสร้างเนื้อหา หรือเรียกว่า User-generated content
นอกเหนือจากเว็บไซต์ Tripadvisor แล้วนั้น ปัจจุบันบริษัทยังเป็นเจ้าของเว็บไซต์ 
, 
 และอื่นๆ อีกกว่า 20 เว็บไซต์
เว็บไซต์ Tripadvisor มีข้อมูลการรีวิวสถานที่ต่างๆ มากกว่า 730 ล้านครั้ง ใน 48 ประเทศ 28 ภาษา และมีผู้เข้าชมรวมกันมากกว่า 490 ล้านคนในแต่ละเดือน
นอกเหนือจากข้อมูลรีวิว และความเห็นในเว็บไซต์ ผู้ใช้งานยังสามารถเปรียบเทียบราคาห้องพักต่างๆ จากกว่า 200 เว็บไซต์ ได้เช่นกัน
มาถึงตรงนี้ทุกคนคงสงสัยว่า Tripadvisor มีรายได้จากอะไร?
บริษัทแบ่งช่องทางรายได้เป็น รายได้ที่เกี่ยวข้องกับโรงแรม และ ไม่เกี่ยวข้องกับโรงแรม เช่น ร้านอาหาร และ ตั๋วเครื่องบิน
รายได้ส่วนใหญ่ของบริษัทจะมาจากการโฆษณา โดยได้รับเงินตามจำนวนครั้งที่แสดงโฆษณา หรือ จำนวนครั้งที่คลิกโฆษณา
ผลการดำเนินงานของ Tripadvisor
ปี 2016 รายได้ 47,103 ล้านบาท กำไร 3,819 ล้านบาท
ปี 2017 รายได้ 49,522 ล้านบาท ขาดทุน 604 ล้านบาท
ปี 2018 รายได้ 51,400 ล้านบาท กำไร 3,596 ล้านบาท
สาเหตุที่ปี 2017 ขาดทุน เกิดจากรายการพิเศษด้านภาษี
โดยกลยุทธ์ของบริษัทในตอนนี้คือ ให้ความสำคัญกับร้านอาหาร, สถานที่ท่องเที่ยว และ บริการเกี่ยวข้อง
และลดการพึ่งพารายได้จากโรงแรม ซึ่งปัจจุบันคิดเป็นสัดส่วนมากถึง 69%
Tripadvisor น่าจะเป็นหนึ่งในตัวอย่างที่ทำให้เห็นว่า
เว็บไซต์ที่ประสบความสำเร็จ
เจ้าของอาจไม่จำเป็นต้องสร้างเนื้อหาเอง
แค่มีพื้นที่ หรือชุมชนให้ผู้ใช้เข้ามาช่วยเราสร้างเนื้อหา
จากเว็บไซต์ธรรมดา ก็จะกลายเป็นแพลตฟอร์มที่สร้างรายได้เป็นหมื่นล้านบาทเหมือน Tripadvisor ได้..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References:
-
-
-
-
-
-THB/USD : 31.83